PREDBEŽNÁ INFORMÁCIA
(podľa § 9 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov)

1. Pripravovaný právny predpis:
[bookmark: predpis.nadpis]Návrh vyhlášky Ministerstva hospodárstva Slovenskej republiky k registrom opatrení energetickej efektívnosti 
1. Základné ciele právnej úpravy:
Návrh vyhlášky Ministerstva hospodárstva Slovenskej republiky k registrom opatrení energetickej efektívnosti  (ďalej len „návrh vyhlášky“) bude spracovaný v súlade s § 45 ods. 1 písm. c), d), e), f) a k) štvrtého bodu vládneho návrhu zákona o energetickej efektívnosti a o zmene a doplnení niektorých zákonov (parlamentná tlač 1475), ktorého účelom je najmä transpozícia smernice EP a Rady (EÚ) 2023/1791 z 13. septembra 2023 o energetickej efektívnosti a o zmene nariadenia (EÚ) 2023/955 (prepracované znenie) do právneho poriadku Slovenskej republiky. Vládny návrh zákona je v súčasnosti predmetom rokovania v Národnej rade Slovenskej republiky.
Návrh vyhlášky bude upravovať podrobnosti o opatreniach energetickej efektívnosti, a to najmä pre vzor, formu a obsah metodickej tabuľky a súhrnnej tabuľky koordinačného opatrenia energetickej efektívnosti a rozsah a štruktúru poskytovaných údajov podľa § 7 ods. 1 písm. c) zákona, životný cyklus koordinačného opatrenia energetickej efektívnosti, c)  rozsah, postup a formu poskytovania údajov do registra opatrení energetickej efektívnosti prevádzkovateľovi monitorovacieho systému energetickej efektívnosti  podľa § 11 zákona do registra opatrení energetickej efektívnosti podľa § 7 ods. 10 zákona a podľa § 8 zákona.
1. Zhodnotenie súčasného stavu:
Opatrenia energetickej efektívnosti sú potrebné pre plnenie cieľa úspor energie u konečného spotrebiteľa, doteraz však nebol k dispozícii legislatívny úprava požiadaviek na opatrenie energetickej efektívnosti. V rámci Prílohy 2 k Integrovanému národnému energetickému a klimatickému plánu boli spracované Metodické tabuľky ku každému opatreniu energetickej efektívnosti v rozsahu požiadaviek podľa prílohy smernice Európskeho parlamentu a Rady (EÚ) 2023/1791 o energetickej efektívnosti a nariadenia Európskeho parlamentu a Rady (EÚ) 2018/1999 o riadení energetickej únie a opatrení v oblasti klímy.   
1. Spôsob zapojenia verejnosti do prípravy právneho predpisu:
Verejnosť sa môže zapojiť do prípravy právneho predpisu formou zasielania konkrétnych a konštruktívnych podnetov alebo návrhov v intenciách vecného zamerania podľa bodu 2. Lehota na zasielanie podnetov a návrhov je 5 pracovných dní.
Kontaktné údaje:
Ministerstvo hospodárstva Slovenskej republiky
Mlynské nivy 44/a
827 15  Bratislava

email:	miroslav.marias@mhsr.sk 
1. Predpokladaný termín začatia pripomienkového konania:
október-november 2026

